Qui és Rut Carandell?
Rut Carandell i Rieradevall (Barcelona,19 de març de 1966) és llicenciada en dret per la Universitat de Barcelona, advocada i mediadora. Actualment exerceix professionalment com a advocada.
Pel que fa a l'exercici de responsabilitats de govern, ha estat durant 3 anys secretària d'Administració i Funció Pública de la Generalitat de Catalunya i també directora de l'Escola d'Administració Pública de Catalunya durant el període 2003-2006.
Així mateix, ha estat directora de l'Escola de Prevenció i Seguretat Integral de la Universitat Autònoma de Barcelona, en el període 2006 fins a març de 2015. En aquesta Universitat també ha donat classes de Dret Administratiu.
Pel que fa a la seva activitat política, va entrar a les JERC i milità a ERC des de l'any 1987 fins a 2009. Amb anterioritat, havia estat presidenta del Consell Nacional de les JERC i a ERC havia estat presidenta de la Sectorial de Justícia i Dret, com també presidenta de la Comissió de Garanties i candidata al Senat per Barcelona l'any 1993. L'any 2008 fou la candidata de Reagrupament Independentista a la secretaria general d'ERC, i al maig de 2009 es dona de baixa d'ERC després de 23 anys de militar-hi, a conseqüència de l'expulsió de Joan Carretero. L'any 2010 es presentà com a número 1 a la llista de Reagrupament per Barcelona a les eleccions al Parlament de Catalunya.
El 2022 esdevé directora de la Plataforma per la Llengua.
És una advocada i mediadora.